Source: http://docplayer.fi/4194345-Inter-vivos-1-2015-pykala-ry-n-jasenlehti-oikeustieteen-ja-laaketieteen-tohtori-lasse-lehtonen-laakinta-ja-bio-oikeus-fcc-flippi-valiokuntavirat.html
Timestamp: 2017-09-25 22:53:58+00:00
Document Index: 20804539

Matched Legal Cases: ['kko ', 'kko ', 'kko ', 'kko ', 'KKO ', 'kko ', 'kko ', 'tuomioistuin ']

inter vivos 1/2015 Pykälä ry:n jäsenlehti Oikeustieteen ja lääketieteen tohtori Lasse Lehtonen Lääkintä- ja bio-oikeus FCC Flippi Valiokuntavirat - PDF
inter vivos 1/2015 Pykälä ry:n jäsenlehti Oikeustieteen ja lääketieteen tohtori Lasse Lehtonen Lääkintä- ja bio-oikeus FCC Flippi Valiokuntavirat
Download "inter vivos 1/2015 Pykälä ry:n jäsenlehti Oikeustieteen ja lääketieteen tohtori Lasse Lehtonen Lääkintä- ja bio-oikeus FCC Flippi Valiokuntavirat"
1 inter vivos 1/2015 Pykälä ry:n jäsenlehti Oikeustieteen ja lääketieteen tohtori Lasse Lehtonen Lääkintä- ja bio-oikeus FCC Flippi Yksinäisyys yliopistossa Valiokuntavirat Bergen Rinnerikollisten alppimatka
2 2 INTER VIVOS
3 pääkirjoitus Mielikuvia oikeuslaitoksesta Lakimiesliitto järjesti helmikuun alussa eduskuntavaalipaneelin, jonka teemana olivat oikeudenhoidon haasteet tulevalla vaalikaudella. Paneelin aikana tuotiin esille jokseenkin hälyttävää tilastotietoa siitä, että merkittävä osa kansalaisista ei tunne saavansa tarvittaessa riittävää oikeusturvaa oikeuslaitokselta. Eduskuntavaaliehdokkaat nostivat tällaisen epäluottamuksen syyksi muun muassa kohtuuttoman pitkät käsittelyajat tuomioistuinten päätöksenteossa. Venyviin oikeudenkäynteihin on kieltämättä helppo tarttua, onhan Suomi saanut niistä näpeilleen useita kertoja jopa Euroopan ihmisoikeustuomioistuimelta. Toisena syynä yleiseen epäluottamukseen nähtiin tavallisten kansalaisten jollain tapaa vääristynyt käsitys oikeuslaitoksesta: suurin osa suomalaisista joutuu elämänsä aikana tekemisiin tuomioistuinlaitoksen kanssa korkeintaan yhden kerran, ja siksi käsitykset oikeudenhoidosta perustuvat pitkälti mielikuviin ja ennen kaikkea valtamedian välittämiin ensimmäisen tai toisen käden tietoihin. Siksi onkin surullista huomata, että kaupallisuuden paineen alla ja paperilehtien levikkien romahduksen myötä yleistynyt klikkaus-journalismi uhkaa vääristää kansalaisten kuvaa myös valtionhallinnosta ja lainkäytöstä. Facebookissa seinälle pompahtelee säännöllisin väliajoin provokatiivisia uutisia, jotka on pienin variaatioin otsikoitu seuraavasti: Rattijuoppo sai ehdotonta vankeutta, kun lapsenraiskaaja selvisi ehdollisella. Jutun kommenttipalstalla internetvaikuttajat taivastelevat, kuinka Suomen oikeuslaitos on jälleen epäonnistunut tehtävässään, kun rikoksentekijää ei ole pakkosteriloitu ja laitettu tyrmään mätänemään loppuelämäksi. Vaikka seksuaalirikoksissa ei itsessään ole mitään puolusteltavaa, uutisissa ei puhuta mitään siitä, että rangaistusten kiristäminen kuuluu lainsäätäjän, ei tuomioistuinten tehtäviin. Niissä ei puhuta mitään oikeusvarmuudesta eli tässä tapauksessa siitä, ettei eri tuomioistuimissa voida noin vain jakaa erimittaisia tuomioita samanlaisista rikoksista. Ei puhuta ylipäätään mistään, mikä auttaisi kansalaista ymmärtämään, miksi oikeutta jaetaan niin kuin sitä jaetaan. Media on tätä nykyä todetusti neljäs valtiomahti, ja siksi suurta vaikutusvaltaa tulisi seurata myös suuri vastuu. Edellä mainitusta syystä johtuen myös minä koen olevani vastuullisen tehtävän äärellä Inter Vivosin uutena päätoimittajana: vaikka IV onkin kevytlukuinen ja epäpoliittinen lehti, on tämän lehden jokaisella jutulla oma pieni vaikutuksensa siihen, mitä me pykälistit ajattelemme oikeustieteen opiskelusta, opiskelijoista, yhdistystoiminnasta, yliopistosta, juristin ammatista ja yhteiskunnasta ylipäätään. Siksi olenkin äärettömän iloinen siitä, että niin monet opiskelutoverit ovat osallistuneet tämän lehden tekoon ja tuoneet mukanaan palan sellaista vilpitöntä uteliaisuutta ja moniäänisyyttä, jota kaikkien pykälistien yhteinen lehti tarvitsee. Nauttikaa lukukokemuksesta! Jaakko Seppänen päätoimittaja INTER VIVOS 3
4 Inter vivos 1/ Pääkirjoitus Mielikuvia oikeuslaitoksesta Vakiot 6 Bonus Pater Familias Mahdollisuuksien Pykälä 7 Experto Credite Notaaritutkinto remontissa 8 Yleisvastaavat Remontointia ja juhlavuoden loistoa 9 HYYn edustajisto Ensikertalaisena edustajistossa 12 Työvälineinä lakikirja ja stetoskooppi 15 Lääkintä- ja bio-oikeus oikeustieteellisessä tiedekunnassa 16 Rinnerikollisten alppimatka Vähemmän tunnetut valiokuntavirat tässä numerossa 24 Yksinäisyys yliopistossa 26 From Hollywood to Helsinki 28 Opiskelua ilman opasta 31 Esittelyssä FCC Flippi 32 Katsaus oikeustieteellisen tutkimuksen tilaan 34 Suomalaisena juristina maailmalle? 40 Kirja-arvostelu Geir Lippestad: Olin Anders Breivikin asianajaja 48 Vuosijuhlat Lähtölaskenta juhlavuoden huipennukseen on alkanut! 10 Kv-viikkoraportti Bergen lisäksi tahtoisin sanoa Onnea valmistumisesta Panu Ståhlberg! 41 Kolumni Oikkarihybris 43 Päivän asu Elina Lehtonen 45 Språkbad TVEX? Javisst! 46 Heikin palsta 50 Perhonen
5 12 lääkintä- ja bio-oikeus 16 mitä tapahtui alpeilla? tai bergenissä? 24 yksinäisyyttä oikiksessa 31 fcc flippi Julkaisija Pykälä ry Päätoimittaja Jaakko Seppänen ulkoasu ja Taitto Aleksi Kelloniemi Kannen kuva Antti Ketola Sähköpostiosoite Ilmoitusmyynti Yrityssuhdetoimikunta Mediatiedot Paino Forssan Kirjapaino Oy Anna palautetta netissä Osoitteenmuutokset pykala.fi/julkaisut/yhteystietojen-muutos Pykälän toimisto Mannerheimintie 3 B, Helsinki (ti-to klo 11:30-16:30) Lehti saa HYYn järjestölehtitukea.
6 bonus pater familias Mahdollisuuksien Pykälä Meidän kaikkien Pykälä täyttää tänä vuonna 80 vuotta. Se on elinkaarensa aikana kokenut varmasti yhtä paljon kuin samanikäinen ihminen, ja enemmänkin. Kuten viiden vuoden takaisesta Mia Korpiolan juhlateoksesta voidaan lukea, Pykälän toiminta on muuttunut aikojen saatossa useaan otteeseen. Alun perin kerhoksi perustettu ja sittemmin ammattiyhdistyksenä ja puolue-pykälänä aikakautensa toiminut yhdistys on viimeisten vuosikymmenten ajan elänyt konserni-pykälä-vaihetta, jossa me nykypäivänäkin elämme. Yhdistyksen aikalaiset ovat omilla valinnoillaan ohjanneet meidät tänne. Nykyään Pykälä tarjoaa jäsenilleen monipuolisia edunvalvonnallisia palveluita ja harrastustoimintaa laajalla skaalalla. Voitaisiin siis sanoa, että vuonna 2015 Pykälä mahdollistaa koko sen historian sisältämän toiminnan harjoittamisen eri muodoissa. Yhdistyksen puheenjohtajaa Eero Kärkeä lainatakseni, Pykälä tulisikin nähdä asioiden mahdollistajana. Pykälän tulee pystyä tarjoamaan jäsenilleen mahdollisuus toteuttaa itseään ja saada arvokkaita kokemuksia joko tulevaa työuraansa silmällä pitäen tai sitten ihan muuten vain elämää varten. Meidän kaikkien Pykälää ei tule kuitenkaan nähdä vain tässä hetkessä. Kuten todettua, Pykälää yhdistyksenä on rakennettu ja kehitetty vuosikymmenten saatossa tuhansien, ellei jopa kymmenien tuhansien jäsentensä hartiavoimin. Pykälä on niin sen perustaneiden, nykyisten kuin tulevienkin jäsentensä yhdistys. Täällä kulloinkin vaikuttavilla toimijoilla on oikeus nauttia oman ja muiden työn hedelmistä, mutta kuten kaikessa vastuullisessa toiminnassa, oikeudet tuovat mukanaan velvollisuuksia. Siksi toiminnan tulee olla kehityslähtöistä ja samalla kuitenkin perinteikkyyttä vaalivaa. Yhteiskunta ja laajemmalla mittakaavalla maailma muuttuu alati, mikä haastaa meidät sopeutumaan ja muuttumaan sen mukana, jotta vielä sadankin vuoden päästä Helsingissä toimii Helsingin yliopiston oikeustieteen opiskelijoiden tiedekuntajärjestö Pykälä ry. Tämän tavoitteen toteutumiseksi on Pykälässä jo Anita Kritsos Nykyisen PJ:n seurassa vuoden 1965 hallituksen puheenjohtaja Timo Kivi-Koskinen. aloitettu alustavia toimenpiteitä, joiden edistymisestä saamme toivottavasti lisää tietoa vuoden edetessä. Juhlavuonna myös nykyhetkeen keskittyminen on toki sallittua ja jopa suotavaa. Koen olevani etuoikeutettu, kun saan olla mukana suunnittelemassa ja toteuttamassa juhlavuotta. Suuri joukko pykälistejä ahertaa tälläkin hetkellä muun muassa vuosijuhla- ja KV-viikkomme eteen. Suuri kiitos heille jo tässä vaiheessa. Jos Sinulta löytyy ideoita siihen, miten tästä vuodesta saataisiin vieläkin juhlavampi tai millaisella toiminnalla voimme palvella jäsenistöämme vieläkin paremmin, ole rohkeasti yhteydessä hallitukseen, valiokuntiin tai kehen tahansa toimijaan, jonka koet voivan auttaa ideasi toteuttamisessa. Toivotan kaikille oikein mahtavaa kevään jatkoa ja menestystä opintoihin, järjestötoimintaan tai mihin ikinä päätättekään ryhtyä! Jere Hjelt hallituksen puheenjohtaja 6 INTER VIVOS
7 experto credite Notaaritutkinto remontissa Anita Kritsos Kuten varmasti olet kuullut, tullaan pykälistien arkea koettelemaan lähitulevaisuudessa, kun Pykälän kerhotiloissa alkaa remontti. Tiedekunnassa puolestaan jatketaan syksyllä 2013 alkanutta notaaritutkinnon remontointia ja pyritään täydellisen kiiltävään lopputulokseen. Uudistukset esimerkkinä rikosoikeuden aineopinnot Kahden opintoputkimallin mukaisen opetuksen järjestäminen on aiheuttanut tiedekunnalle lisätöitä ja hallinnollisia haasteita. Erityisesti toisen ja kolmannen vuoden opiskelijat ovat joutuneet kärsimään uudistusten tuomista aikatauluongelmista, entistäkin suurempikokoisista ryhmistä ja sen myötä tenttikirjojen puutteesta. Haluaisin kuitenkin muistuttaa, että siirtymän tuomat hankaluudet ovat väliaikaisia ja uudistuksia tehdään meitä opiskelijoita varten. Niillä pyritään ennen kaikkea helpottamaan meidän opiskeluamme ja edistämään oppimistamme. Syksyn ensimmäisessä periodissa toteutetut rikosoikeuden uudistuneet aineopinnot ovat oiva esimerkki onnistuneista muutoksista. Opetuksessa kokeiltiin uutta moduuleista koostuvaa tiivistä opetusmallia, jossa korostettiin ongelmalähtöistä oppimista. Oppiaineen opettajat pääsivät haastamaan itseään muun muassa lyhyiden opetusvideoiden kuvauksissa, ja viimein me opiskelijat pääsimme nauttimaan kauan kaivatusta pienryhmätyöskentelystä. Tämä on ehdottomasti konsepti, jota voisi hyödyntää myös muissa oppiaineissa. Rikosoikeuden vastuuopettaja Sakari Melander ei kuitenkaan tyydy näihin jo toteutettuihin uudistuksiin, vaan jatkaa rohkeasti opetuksen kehittämistä. Ensi syksynä moduuleille annetaankin entistä enemmän painoarvoa, kun kaksi opintopistettä siirretään tentistä moduuliopetukseen. Lisäksi tarkoituksena on kokeilla testiryhmälle suullista tenttiä kokeilunhaluista, eikö? Sakari Melander palkittiinkin marraskuussa ansioista opetuksen kehittämisen saralla HYYn myöntämällä Hyvä Opettaja Magister Bonus -palkinnolla. Opetuksen suunnittelusta Kuten aina alkuvuodesta, ovat viimeiset pari kuukautta opintovastaavana vierähtäneet seuraavan lukuvuoden opetuksen suunnittelun parissa. Tänä keväänä on tiedekunnassa keskitytty kokonaisuuksien tarkistamiseen viime vuotta perusteellisemmin. Tavoitteena on opetuksen linjakkuuden ja opintojen sujuvuuden takaaminen sekä opintojen pirstaleisuuden välttäminen. Eri toimikuntien ja työryhmien opiskelijaedustajat ovat pyrkineet kiinnittämään huomiota erityisesti aikataulujen suunnitteluun ja päällekkäisyyksien välttämiseen. Opetussuunnitelmat käydään tarkasti läpi niin notaaritutkinnon pakollisten aineopintojen kuin muidenkin opintojen osalta. Lisäksi tiedekunnassa on kiinnitetty erityistä huomiota viimesyksyiseen opinto-opasfiaskoon, jota ei missään nimessä haluta toistaa. Tällä hetkellä mietitäänkin oppaalle sopivinta julkaisumuotoa. yhdessä asioita eteenpäin Uudistusten keskellä on entistä tärkeämpää antaa palautetta. Opiskelijaedustajat tekevät jatkuvaa kehitystyötä tiedekunnassa, mutta useamman äänen voimalla asioita saadaan todennäköisemmin vietyä eteenpäin. Kanna siis kortesi kekoon: anna palautetta opetuksesta, tule opintovaliokunnan kokouksiin keskustelemaan ajankohtaisista asioista, laita sähköpostia, aloita keskustelu Oikkarit Portsussa -ryhmässä tai nykäise minua hihasta Pykälässä! Asta Tukiainen opintovastaava INTER VIVOS 7
8 yleisvastaavat Remontointia ja juhlavuoden loistoa Uusi toimintavuosi on taas täällä uusine toimijoineen! Siispä myös yleisvastaavien jynssäysmopeista ja käsipyyherullista kyhätyt valtikat on luovutettu eteenpäin meille uusille innokkaille. Kerhotilojen kuulumiset ja saneeraus Siivousbileissä kerhotilat jynssättiinkin valiokuntalaisten ja muiden ahkerien pykälistien kanssa aivan uuteen uskoon. Muun muassa tuuletusritilät palautuivat takaisin valkoisiksi ja tuolivarasto koki puhdistavan raivauksen. Tänä vuonna on alkamassa myös laajempi operaatio tilojen kunnostamiseksi saneeraus. Pykälän saneeraus on edennyt suunnittelun osalta. Monia pykälistejä toivottavasti kiinnostavan remontin on tarkoitus toteutua seuraavasti: Koko kiinteistöön tehdään putkiremontti, jonka on määrä alkaa kesällä. Putkiremontin yhteydessä Pykälään on suunnitteilla erillisenä remonttina keittiön ja baaritiskin uusiminen, lattiamateriaalin vaihtaminen vähemmän liukkaaseen sekä kattopaneelien vaihto edustavamman näköisiksi. Lisäksi vessoihin on tarkoitus saada putkiremontin yhteydessä lattiakaivot. Jo edellisen hallituksen ja tilatoimikunnan aloittamat suunnitelmat on nyt käyty arkkitehdin kanssa läpi, ja toivottavasti seuraavan Inter Vivosin julkaisupäivään mennessä tiedämme tarkemmin, toteutuvatko kaikki suunnitellut parannukset. Ilmastointiremonttia on toivottu paljon. Ikävä kyllä se ei todennäköisesti toteudu todella kalliin hintansa takia. Saneerauksen toteutus on ajoitettu kesälle. Viimeisimpien arvioiden mukaan sen alkaminen saattaa venyä kesän loppupuolelle. Myllerryksen keskellä pyrimme valvomaan ainejärjestömme etua mahdollisimman tehokkaasti. Tavoitteenamme on tiedottaa saneerauksen edistymisestä jokaisessa IV:ssa. Jos sinulle tulee mieleen parannusehdotuksia tilojen viihtyvyyteen liittyen, tule ihmeessä kertomaan niistä meille! 8 INTER VIVOS Tapahtumat Uuden toimintavuoden käynnistyessä alkoi myös kohta 80-vuotiaan Pykälämme juhlavuosi. Vuosi käytiin korkkaamassa menestyksekkäästi nostalgisissa merkeissä kokkaritilaisuudessa Uudella ylioppilastalolla. Pykälistit saivat nauttia upeasta kuvanäyttelystä ja menneisyyden toimijoiden puheista. Viimeisetkin korkit saatiin poksauteltua myöhemmin samana iltana Kaivohuoneella, kun juhlavuoden avajaisia vietettiin mukaansatempaavan keikan tahdittamana. Juhlavuosi merkitsee tietysti myös kaikkien aikojen upeinta Pykälä-viikkoa. Toimikunnat on nyt valittu ja yleisvastaavien vetämät Pykäläviikkotoimikunta ja sillistoimikunta suunnittelevatkin jo ahkerasti avajaisia ja sillistä. Viikon ensimmäisen ja viimeisen tapahtuman lisäksi suosittelemme lämpimästi osallistumista kaikkiin muihinkin Pykälä-viikon unohtumattomiin spektaakkeleihin. Pykälän vuosi on täynnä hienoja ja perinteikkäitä tapahtumia, mutta haluamme kannustaa kaikkia myös oman Pykälä-käsitteensä laajentamiseen. Käykää kerhojen tapahtumissa, menkää uusille excuille, perustakaa kerhoja, keksikää jotain ihan uutta! Teemme kaikkemme, että Pykälä olisi mahdollisimman hyvä alusta kaikenlaiselle sen jäseniä palvelevalle toiminnalle. Mahtavaa vuoden alkua toivottaen Elmiira Kutvonen & Mikko Sukura yleisvastaavat Pauliina Isokangas
9 HYY:N EDUSTAJISTO Ensikertalaisena edustajistossa Miten edustajistossa toimitaan ja ennen kaikkea miksi? Aloitin viime syksynä uutena edaattorina, helppiläisenä ja pykälistinä ensimmäisen kaksivuotiskauteni edustajistossa. Olen opiskellut HY:ssa ennenkin, mutta edustajistossa en ole ollut enkä muutenkaan osallistunut HYYn eli yliopistomme ylioppilaskunnan toimintaan. Nytpä seuraa siis pieni kansantajuinen ja toivottavasti einiin-tylsä selostus siitä, mitä edustajistotoiminta käytännössä tarkoittaa puoluepoliittisesti sitoutumattomalle pykälistille. Edustajistotoiminnassa on monia eri puolia. Tärkein lienee oma edustajistoryhmä eli minun kohdallani HELP. Sen kokouksissa keskustellaan ja linjataan asioita, mietitään epäkohtia ja ratkaisuja. Minkälaista toimintaa haluamme tarjota ylioppilaskunnan puolesta ja mikä taas on turhaa? Mihin asioihin ylioppilaskunnan pitäisi ottaa kantaa? Emme suinkaan aina ole HELPissä samaa mieltä keskenämme, mutta yleensä yhteinen sävel löytyy. Useimmiten HELPissä keskitytään niihin asioihin, jotka ovat kaikille opiskelijoille yhteisiä ja tärkeitä, ja jätetään esimerkiksi kunnallispoliittiset asiat kunnanvaltuuston mietittäviksi. Osa ryhmistä kuitenkin muodostaa mielipiteitä myös asioista, joilla ei ole suoraa liityntää yliopistoon. HELP pitää ryhmäkokouksen aina ennen varsinaista edustajiston kokousta. Päätämme, aiommeko tuoda jotain asioita esille ja mietimme, mitä mieltä olemme muista esityslistan asioista. Tärkeää on myös Pykälän, LKS:n, EKY:n ja HLKS:n eduista keskustelu ja se, miten voisimme ylipäätään tuoda näidenkin aineiden ja ainejärjestöjen näkemystä edustajistoon. Eroamme esimerkiksi toisesta sitoutumattomasta ryhmästä HYALista siten, että HELPin varsinaiset jäsenjärjestöt ovat isokokoisia, toisin kuin HYA- Lin, joka koostuu lukuisista pienemmistä. Tämä onkin syy siihen, miksi olisi erittäin tärkeää, että Pykälän toimijat toisivat aktiivisesti HEL- Pin tietoon asioita, joita haluttaisiin muuttaa, esimerkiksi opiskelijoiden edunvalvontaan liittyen. Toivommekin jatkuvasti enemmän yhteistyötä Pykälän kanssa, tänä vuonna sitä voitaisiin tehdä esimerkiksi saadaksemme lisää lukutiloja keskustakampukselle! Toinen, hyvin erilainen puoli on pönöttävissä edustajiston kokouksissa istuminen. Pitkissä kokouksissa on pitkä esityslista ja käytännöt ovat erittäin muodollisia. Puheenvuoropyynnöt pyydetään kirjallisilla lomakkeilla, ja puheet pidetään kokoussalin edestä. Äänestyksiin ja ponsiin liittyy oma säännöstönsä. Monelle ainejärjestöaktiiville tällainen byrokraattisuus voi olla yllätys, mutta toisaalta 60 hengen kokouksissa tarvitaan tiettyä kuria, etteivät ne lähde aivan lapasesta. Kokouksen taustalla käy Twitterkuhina, kun eri ryhmäläiset ja muutkin kettuilevat toisilleen edustajistopoliittisista aiheista. Kokouksen loppupuolella yleensä joku ehdottaa jatkopaikkaa ja kokouskaljat lienevätkin enemmän sääntö kuin poikkeus. Jotkut väittävätkin, että tosiasiallinen vaikuttaminen tapahtuu tuopin äärellä. Kolmanneksi, edustajistoryhmät vaikuttavat myös HYYn niin sanotuissa talouspaikoissa, kuten talousjohtokunnassa, HYYn ravintoloiden hallituksessa sekä Ylioppilaslehden ja Gaudeamuksen hallituksissa. Tällaiset talouspaikat ovat harvinaista herkkua opiskelijalle ja ne vaativatkin jonkin verran perehtymistä alaan. Itselläni ei ole tällä hetkellä yhtään talouspaikkaa, sillä ryhmissäkään kaikki eivät tee kaikkea. Edustajistossa ja koko HYY:n hallinnossa on myös epäkohtia. Esimerkiksi useissa HYYn valiokunnissa on yliedustus vain muutaman oppiaineen opiskelijoita, vaikka valiokunnat järjestävät tapahtumia kaikille ja ottavat kantaa kaikkia koskeviin kysymyksiin. Toisaalta monesti yksittäisillä henkilöillä on todella monta edustuspaikkaa, jolloin heidän mielipiteensä väistämättä yliedustuu. Näitä aktiivisia ei tietenkään voi siitä syyttää, mutta parempi olisi saada tuoreita kasvoja kaikista oppiaineista edustetuksi ylioppilaskuntaan. Osallistuminen ei läheskään aina vaadi edustajistopaikkaa, vaan iso osa toiminnasta on avointa kaikille! Salla Viitanen HYYn edustajisto INTER VIVOS 9
10 KV-VIIKKORAPORTTI BERGEN Teksti Helinä Teittinen Kuvat KV-tiimi Neljä pykälistiä matkusti Bergenissä järjestetylle vuoden ensimmäiselle KV-viikolle. Helinä Teittinen raportoi paikan päällä tapahtumien kulusta. KESKIVIIKKO Rakas matkapäiväkirja, vuoden ensimmäinen KV-viikko alkoi, kun kokoonnuimme yhteen Bergenin yliopistolla. Iloisten jälleennäkemisten ja itsensä uusille ihmisille esittelyn lomassa kuulimme myös muutaman sanan itse yliopiston edustajilta. Hyvin pian lounaspatongin jälkeen hyppäsimme bussiin, joka kuljetti meidät korkealle vuoristoon. Pään yläpuolelle kohoavien lumikasojen lomassa reippailun jälkeen löysimme hytten, norjalaisen version meidän Kiljavasta, ja pääsimme vaihtamaan talvivaatteista asianmukaiseen sitsipukukoodiin eli anything but clothes -teemaan. Pukeutumisen hallitsevana trendinä nähtiin erilaisia muovista valmistettuja asukokonaisuuksia, mutta vilahtipa joukossa myös pelikortteihin ja pahviin sonnustautuneita vieraita. Ilta sujui varsin iloisissa merkeissä erääseen tanskalaiseen olutmerkkiin tutustuen. Ihmettelen suuresti, että selvisimme lentokoneeseen. 10 INTER VIVOS TORSTAI Aamulla varsin nopeatempoisen herätyksen jälkeen päätimme jatkaa tanskalaiseen olutmerkkiin tutustumista. Bussi kuljetti meidät alas vuorenrinnettä Bergeniin varsin rivakalla aikataululla, minkä jälkeen pääsimme kuuntelemaan kaksi mielenkiintoista ja virkistävää luentoa ympäristöoikeudesta. Pienten kauneusunien jälkeen tutustuimme Nordisk Utvalgin (eli heidän ulkoasianvaliokuntansa) johdolla Studenthusetiin eli paikallisten opiskelijoiden tiloihin sekä Bergenin yöelämään. Note to self: vieraassa kaupungissa suunnistaminen yöaikaan on vaikeaa. PERJANTAI Paikallinen opiskelija näytti meille paikkoja Bergenissä. Nyt tiedän, miten kalastajat aikanaan käyttivät hyväkseen rikkaiden pakkomiellettä syödä kalaa joka aterialla ja kuinka koputetaan satunnaiseen bergeniläiseen oveen niin, että pääsee sisään. Päivän aikana näin myös Pykälän ulkoasiainvastaavan vähäpukeisena tuulisella ja sateisella vuorella, vain hiukan Norja-kuosia yllä. Hotellin kellarissa pääsimme ko- keilemaan norjalaisia kansantansseja aivan oikean viulumusiikin ja aivan oikeiden kansallispukuisten ihmisten kera (!!). KV-kansa ei olisi malttanut lähteä tanssilattialta lainkaan pois voisikohan tässä olla mahdollisesti tanssin uusi suunta? Pykälän ulkoasiainvastaava loukkasi jalkansa tavoitellessaan voittoa perinteisessä norjalaisessa kilpailussa Potkaise hattu mopin päästä pois. Muistikuvat illan sitseistä ovat hataria. LAUANTAI Koko päivän huolellisen meikkaamisen ja hiusten asettelun jälkeen tuloksena oli iltapukuinen ja jännittynyt nainen, eikä edes sateinen kävelymatka pre-partysta vuosijuhlille latistanut intoa. Ensimmäinen KVmitali ei vielä yksinään kilissyt mekossa, mutta tuntui sitäkin paremmalta. Ruoka oli hyvää ja yliopiston puhallinorkesteri suorastaan maaginen. Tanssiminen ja hotellihuoneet ovat ihania. SUNNUNTAI Rakas matkapäiväkirja, Mikä Sillis! Ihmettelen suuresti, että selvisimme lentokoneeseen.
11 We do not want your best ideas. We want you to deliver them to our clients instead. White & Case s success is based on a deep understanding of our clients business and our ability to combine expertise and experience with a personal commitment. White & Case is a global law firm with 38 offices in 26 countries and an office in Helsinki for more than 20 years. We can deliver high quality service to our clients no matter where in the world our expertise is in demand. This gives us a unique position in Finland. Learn more about us at whitecase.com/careeropportunitieshelsinki/ whitecase.com In this advertisement, White & Case means the international legal practice comprising White & Case LLP, a New York State registered limited liability partnership, White & Case LLP, a limited liability partnership incorporated under English law and all other affiliated partnerships, companies and entities. HEL
12 Teksti Max Lehtinen Kuvat Jaakko Seppänen TYÖVÄLINEINÄ LAKIKIRJA JA STETOSKOOPPI Helsingin ja Uudenmaan sairaanhoitopiirin hallintoylilääkäri Lasse Lehtosen (LT, OTT) opiskelijaelämä alkoi 1980-luvulla Turun yliopistossa sekä lääketieteellisessä että oikeustieteellisessä tiedekunnassa yhtä aikaa. Lehtonen on työskennellyt julkisella ja yksityisellä sektorilla, kolmessa yliopistossa ja sen lisäksi väitellyt kahteen kertaan tieteenaloilla, joilla yhdenkin tohtorihatun ansaitseminen vaatii melkoista panostusta tutkimukseen. NELJÄN VUODEN OPISKELURUPEAMA Jotenkin jäi pääsykoekevät mieleen, kun satuin istumaan nykyisen vaimoni takana valmennuskurssilla. Vaimo sai kyllä paremmat pisteet oikiksen kokeesta! muistelee Lasse Lehtonen lämmöllä omaa pääsykoekevättään 1980-luvun alussa. Pääsykoekevät oli hänelle nykyisen vaimon tapaamisen lisäksi siitä erityinen, että hän haki ja myös pääsi sisään opiskelemaan sekä oikeustieteelliseen että lääketieteelliseen tiedekuntaan yhtä aikaa. Sattuman kauppaa, kuulemma. Lääketieteelliseen lukeminen oli paljon koulupainotteisempaa ja olin muutenkin hyvä koulussa. Olin sillä tavalla vähän erikoinen opiskelija, että kävin jo lukion toisella luokalla huvikseni opiskelemassa oikeustieteellisen valmennuskurssin. Tämä osoitti suunnitelmallisuutta tiedekunnan valinnan suhteen. Silti kahden oppiaineen välillä sukkulointi pakotti tekemään aika ajoin kompromisseja: Luennoilla olostani professori Ari Saarnilehto aina sanoi, että minä vain istuin paikalla ja silloinen tyttöystäväni, nykyinen vaimoni teki aina muistiinpanot. Lukupäätä Lehtoselta sen verran kuitenkin löytyi, että hän valmistui neljässä vuodessa oikiksesta lääkiksen ohella. TUTKIMUS INSPIROI Väitöskirjojen tekemisestä Lehtonen kertoo, että lääketieteessä tohtorin tutkinto tulee luontevammin, ikään kuin annettuna. Tähän vaikuttaa muun muassa tutkimustoiminnan rahoitusmallit ja mahdollisuus jatkaa jouhevasti jo lisensiaattivaiheessa aloitettua tutkimustoimintaa. Ainakin yliopistosairaalauraan tähtäävälle lääkärille on akateeminen jatkotutkinto hyödyllinen. Oikeustieteessä tein tutkimustoimintaa jonkin verran 80-luvun lopulla. Sain aikanaan oikiksessa korkeimman arvosanan gradusta ja siitä oli luontevaa jatkaa julkisoikeuden tutkimusta. Meillä oli myös hyvät opettajat Turussa Timo Konstari kävi luennoimassa ja Antero Jyränki oli professorina. Tuollaisessa älyllisesti stimuloivassa ympäristössä oli kiva opiskella asioita. Myöhemmin lääkärin uraa tehneenä ja hetken työelämässä oltuani 12 INTER VIVOS
13 innostuin tutkimustoiminnasta uudestaan, kommentoi Lehtonen oikeudellista tutkimustaan. Tutkimustoiminta ei ole aivan tavallista leipätyötä, sillä tutkimustoiminnan lähtökohtana tuleekin lähes väistämättä olla aito kiinnostus tutkittavia aiheita kohtaan. Lehtonen itse kertoo aloittaneensa perusoikeustutkijana, ja on ikään kuin harrastanut hallinto-oikeuden tutkimusta siinä sivussa. Hän on yhä inspiroitunut tutkimustyöstä: Ei se innostus ole pelkästään koulutuksen tuomaa, vaan on ihan oikeasti jänniä juttuja ja haastavia ongelmia, joita pitäisi sitten pyrkiä järkevästi hahmottamaan. TYÖNTEKIJÄNÄ Lääkäriksi valmistumisen jälkeen Lehtonen aloitti uransa lääkeyhtiö Orionilla erilaisissa tehtävissä muun muassa lääkekehityksen projektijohtajana ja kliinisenä tutkimusjohtajana, joissa hän viihtyi toistakymmentä vuotta. Lehtosen Orionin-aikoihin Suomi liittyi Euroopan talousalueeseen ja Euroopan unioniin, mikä näkyi myös Lehtosen työkentällä yritystoiminnan ja lääkerekisteröinnin parissa. Integraation myötä sovitettiin yhteen jäsenvaltioihin hajautettuja prosesseja ja kansallinen liikkumatila väheni. Yliopistomaailmaa Lehtonen on nähnyt henkilökunnan puolelta niin dosenttina kuin professorinakin Lapin, Turun ja Helsingin yliopistoissa sekä lääketieteellisissä että oikeustieteellisissä tiedekunnissa. Yliopistolaitos on omanlaisensa, suhteellisen vapaa yhteisö, jossa jokainen hakee oman paikkansa. Mitä vanhemmaksi tulee, sitä hauskempaa on nähdä nuoria ja innokkaita opiskelijoita antamassa virikkeitä, niin ei tunne itseään ihan kalkkikseksi. Nykyään Lehtonen työskentelee HUS:n hallintoylilääkärinä. Hän kertoo oman lääkäri-identiteettinsä olevan hieman juristi-identiteettiä vahvempi, mihin myös hänen virkanimikkeensä ylilääkärinä viittaa. Kuitenkaan useat hallintoylilääkärin tehtävät eivät ole millään tavoin tutkintosidonnaisia: Olen ikään kuin Valviran, eduskunnan ja oikeusasiamiehen vakituinen kirjeenvaihtokaveri [nauraa]. Aika paljon erilaisia vastauksia, selvityksiä ja lausuntoja kulkee minun pöytäni kautta. Toki sitten on tätä sairaanhoitopiirin normaalia hallintobyrokratiaa, tämähän on kunnallinen viranomainen omine päätöksentekomekanismeineen. Tällä hetkellä sote-valmistelu koskettaa vähän kaikkia organisaatioita. Hallintoylilääkärin työnsä ohella Lehtonen toimii osaaikaisena terveysoikeuden professorina Helsingin yliopiston lääketieteellisessä tiedekunnassa. Kalenterin täyttämisen kanssa ei pääse ongelmia syntymään, sillä hän pitää vielä lääkärin yksityisvastaanottoa päivätyönsä ohella. Tärkeintä on, että hallintolääkärikin muistaa, miltä potilas näyttää. Kuulee siinä myös käytännön tasolla palautetta niin julkisen kuin yksityisenkin terveydenhuollon toiminnasta. Vapaa-ajan aktiviteetteihin Lehtosella kuuluu muun muassa golf, mökkeily ja saunominen omassa savusaunassa. Aika lailla tällaisia keski-ikäisen harrastuksia, ei mitään kovin radikaalia, kommentoi Lehtonen. Lukemiselle liikenevä aika Lehtosella menee tietokirjallisuuden, erityisesti poliittiseen historiaan liittyvien teosten parissa. Järjestötoiminnassa Lehtonen on mukana Suomen Lääkintäoikeuden ja -etiikan Seurassa hallituksen jäsenenä. Tiedonjyväsenä knoppitietouttaan vaaliville vielä mainittakoon, että Lehtonen on hetken aikaa toiminut myös Suomen Saunaseuran puheenjohtajana. TERVEISET OIKKAREILLE Oikeustieteen opiskelijoiden uramahdollisuuksista Lehtonen pitää sosiaali- ja terveysalaa uusine sovellutuksineen potentiaalisena vaihtoehtona: Kaikki yhteiskunnalliset muutokset heijastuvat lopulta niihin tarpeisiin, mitä on juridiselle osaamiselle ja palveluille. Moni perinteinen kaupallinen tuotantosegmentti on menettänyt merkitystään, kun taas sosiaali- ja terveyspalvelut ovat kasvava osa-alue yhteiskunnassa ja markkinoilla väestön vanhentuessa. Tämä johtaa myös juridisen avun tarpeen lisääntymiseen ja ehkä jopa uusien palvelukonseptien syntyyn. Jos tarvitsee esimerkiksi parturia tai hoitajaa, on se väistämättä palvelua ihmiseltä ihmiselle. Näitä palveluja ei oikein voi automaatioteknologialla korvata. Juridisina kysymyksinä nousevat esiin esimerkiksi erilaiset hoivapalvelujärjestelyt ja niihin liittyvät sopimukset ja rahoitus. Uusia järjestelyjä kaivatan myös, kun suuret ikäluokat siirtyvät vähitellen työterveyshuollosta julkisen järjestelmän piiriin, mutta haluaisivatkin jatkaa aiempien palvelujensa käyttöä. Kysymys potilaan valinnanvapaudesta on tällä hetkellä ajankohtainen ja toki hyvin poliittinen. Vaikka Lehtonen itse onkin varsinainen uraohjus, lääkärin määräys opiskelijan terveyteen liittyen on kohtuus kaikessa : tarvitaan opiskelun, työn ja vapaa-ajan tasapainoa sekä riittäviä sosiaalisia suhteita ja sitä kautta turvaverkostoa. Nämä kantavat niiden elämän erilaisten kriisien ylitse, joita jokainen välttämättä joskus kohtaa. Yleisohje on, että mitään asiaa ei yleensä kannata viedä aivan äärimmäisyyksiin asti, vaan olisi hyvä säilyttää jokaisen omaan sykkeeseen sopiva elämäntapa, jota on pitkässä juoksussa mahdollista ylläpitää. INTER VIVOS 13
14 LEHTOSEN NÄKEMYKSIÄ LÄÄKINTÄOIKEUDESTA JA -ETIIKASTA SIJAISSYNNYTYKSET Juristi-lääkäri-koulutustaustaiselta henkilöltä, Lasse Lehtoselta, on herkullista tiedustella näkemyksiä lääkintäoikeuden ja -etiikan puolelta. Lainsäädäntö asettaa paikoin olennaisiakin rajoja lääketieteen käytännön sovellutuksille. Yksi tällainen tapaus on sijaissynnytysjärjestely, jossa lapsi kasvaa sukusolujen luovuttajiin nähden ulkopuolisen henkilön kohdussa. Sijaissynnytyksiä on tehty myös Suomessa 2000-luvun alkupuolella. Kuitenkin vuoden 2006 hedelmöityshoitolailla kiellettiin hedelmöityshoitojen antaminen muun muassa sijaissynnytystä varten. Vaikka tällä hetkellä hedelmöityshoitoavusteinen sijaissynnytys on kielletty kaikissa Pohjoismaissa, ovat viime vuosina Ruotsi ja Islanti ottaneet harkintaansa ei-kaupallisen, rajatun sijaissynnytysmahdollisuuden laillistamisen. Keskustelu kieltämisen yhteydessä oli mielestäni hirveän yksiviivaista. Meillä on oikeasti aika järkyttäviäkin kohtaloita ja vaikeita ongelmia, jolloin en näe säänneltyä sijaissynnytystä suurena ongelmana. Niitä tehdään maailmalla ja mielestäni sen tulisi olla täälläkin ihan mahdollista, kommentoi Lehtonen. Kun nuoren naisen ensiraskaus päättyy komplikaatioon ja sikiön ja kohdun menetykseen, toivoisi mielellään lapsettomuudelle olevan hoidollisia vaihtoehtoja. Totta kai sijaissynnytysjärjestelyissä on myös toinen elintasoproblematiikkaan liittyvä puoli, eli se, että varakkaat naiset eivät viitsisi synnyttää itse ja hankkivat sijaissynnyttäjän. On filmitähtiäkin nähty hankkimassa lapsia tällä tavoin. Kuitenkin suomalaisessa toimintaympäristössä vain ensin mainitut tilanteet ovat relevantteja, jolloin mielestäni tietyissä lääketieteellisesti perustelluissa tilanteissa sijaissynnytys tulisi sallia. MONIKULTTUURISUUS Lääketieteen toimintakenttä on kehittynyt myös kansainvälisempään suuntaan, jolloin erilaiset kulttuurit ja vakaumukset tulee huomioida niin potilaiden kuin työntekijöidenkin osalta. Meillä on ulkomaisia työntekijöitä ja potilaitakin nykyään aika paljon. Kielitaitokysymykset ovat haastavia varsinkin, jos potilas ei itse oikein ymmärrä, mitä ollaan tekemässä. Jos sen lisäksi koulutus- ja kulttuuritausta on vieläpä sellainen, että omaan terveydentilaan ja suomalaiseen terveydenhuoltojärjestelmään liittyviä asioita ei muutenkaan kovin hyvin hahmoteta, syntyy välillä merkittäviä potilasturvallisuusongelmia. Hyvän hoidon toteuttamisen haasteet laittavat henkilökunnan välillä aika koville. Synnytykset ja monikulttuurisuuden haasteet Lehtonen yhdistää pienellä anekdootilla: Kun puhutaan tapauksista, joissa synnytys on tapahtunut liikkuvassa taksissa tai ambulanssissa, liittyy niihin pääkaupunkiseudulla kaksi selkeästi yliedustettua ryhmää. Yhden näistä muodostavat kotisynnyttäjät, jotka toteavat, että ei tämä niin kiva kokemus ollutkaan ja lähtevät liian myöhään sairaalaan. Toisen ryhmän muodostavat maahanmuuttajat, jotka karkaavat sairaalasta siinä vaiheessa, kun lääkäri rupeaa ehdottamaan keisarinleikkausta jonkun lääketieteellisen syyn perusteella. Monessa maassa keisarinleikkausta pidetään korkean kuolleisuuden takia nimittäin niin suurena riskinä, että äidit mieluummin karkaavat sairaalasta kuin ottavat hoidon vastaan. Tätä tapahtuu meilläkin suomalaisesta neuvolajärjestelmästä huolimatta ja tilanne tuo minusta hyvin esiin niitä haasteita, joita on lääketieteellisen informaation välittämisessä muualta Suomeen tulleille. EUTANASIA Aktiivista eutanasiaa eli ihmisen surmaamista tämän omasta pyynnöstä Lehtonen pitää vaikeana kysymyksenä. Passiivista eutanasiaa eli hoidoista pidättäytymistä tapahtuu joka puolella maailmaa, mutta aktiivinen eutanasia jakaa vahvasti mielipiteitä. Maailman lääkäriliitto on aktiivista eutanasiaa vastaan muun muassa siksi, että se aiheuttaa omat konfliktinsa lääkärin ammatin perusteiden kanssa. Lehtonen myös huomauttaa, että aktiivisesta eutanasiasta ei saa tulla vaihtoehtoa kuolevan hyvälle hoidolle. Näin moraalisessakin mielessä voi kyseenalaistaa sen, että me usein kuvittelemme voivamme kontrolloida kaikkea elämään ja jopa kuolemaan liittyvää. Maailmassa on kuitenkin paljon asioita, joihin ei voi vaikuttaa, ja meidän on tyydyttävä omaan elinaikaamme. Kuolema on hyvin tasa-arvoinen ja korjaa ennemmin tai myöhemmin jokaisen.
15 LÄÄKINTÄ- JA BIO-OIKEUS OIKEUSTIETEELLISESSÄ TIEDEKUNNASSA Lääkintä- ja bio-oikeus on kasvava oikeudenala ja oppiaine. Muualla Euroopassa ja Pohjoismaissakin se on ollut jo pitkään olennainen osa oikeustieteen opintoja, mutta Suomessa sitä opetetaan vain Helsingin yliopiston oikeustieteellisessä tiedekunnassa yhtenä valinnaisista oppiaineista. Monet oikeustieteen opiskelijat ovat ERASMUSvaihdossa suorittaneet hyvinkin paljon oppiaineen opintoja (etenkin Englannissa, Irlannissa ja Saksassa). Lääkintä- ja bio-oikeudesta voi suorittaa 8 opintopisteen valinnaiset aineopinnot. Kyseiset luennot ja siihen kuuluvat etiikkaharjoitukset suoritti viime syksynä ennätykselliset 58 opiskelijaa. Lisäksi oppiaineessa voi suorittaa ON-lopputyön (10 op) ja OTM-harjoitusseminaarin (6 op), samoin kuin syventävät opinnot. Vuoden alussa alkaneeseen syventävien opintojen projektiin osallistuu 12 opiskelijaa, mikä tarkoittaa sitä, että projekti oli huomattavasti suositumpi kuin monet perinteiset, monen professorin oppiaineen projektit. Viime vuosina suosittuja gradun aiheita ovat olleet esimerkiksi biopankkeihin ja paperittomien terveydenhuoltoon, samoin kuin sijaissynnytykseen ja hedelmöityshoitoihin liittyvät oikeudelliset kysymykset. Ihmisoikeustuomioistuin on ottanut näihin kantaa muita maita koskevissa asioissa, ja päätöksistä saadaan opiskelijoille hyödyllistä lähdemateriaalia, johon Suomen tilannetta voidaan verrata. Opiskelijat ovat sijoittuneet valmistuttuaan muun muassa Valviraan, missä tarvitaan lääkintä- ja bio-oikeuden asiantuntemusta suurenevissa määrin esimerkiksi biopankkilainsäädännön vuoksi. Valviraan tehdään myös vuosittain vierailu syventävien opintojen projektin puitteissa, ja esimerkiksi tämän vuoden vierailulla Valviran henkilökunta kiitteli opiskelijoita aktiivisuudestaan. Toki myös muualla asianajotoimistoja myöten tarvitaan alan erityisosaamista. Lääkintä- ja bio-oikeus on oikeustieteellisessä tiedekunnassa selvästi oikeudellinen oppiaine, mikä tarkoittaa sitä, että siihen ei vaadita mitään lääketieteellistä erityisosaamista; lukion biologialla selviää. Tärkeää on vankka juridinen osaaminen, ja etenkin perus- ja ihmisoikeusasiantuntemusta tarvitaan. Vaikka on olemassa erikseen Euroopan neuvoston biolääketiedesopimus, sitä ei voi ymmärtää ilman hyvää ihmisoikeusosaamista. Lääkintä- ja bio-oikeus kuuluu tiedekunnassa oppiaineryhmään Julkisoikeus I yhdessä valtiosääntö-, eurooppa- ja kansainvälisen oikeuden kanssa. Lääkintä- ja bio-oikeus on tiedekunnassa muita oppiaineita huonommin resursoitu, sillä on vain yksi yliopistonlehtori (v ). Opiskelijoitten kasvava kiinnostus edellyttäisi uutta oppikirjatuotantoa, mutta oppiaineen tulevaisuuden epävarmuuden vuoksi oppikirjojen tuottaminen on hankalaa. Nykyisin käytössä olevat kirjat ovat vanhentuneita ja loppuunmyytyjä, joten niistä ei voida hankkia kirjastoon lisäkappaleita. Opettamiseen ei riitä rajattomasti aikaa, kun tutkiakin pitäisi. Suomi järjestää syksyllä 2016 pohjoismaisen lääkintäoikeuden verkoston seminaarin, ja muutoinkin oppiaine on mukana eurooppalaisessa yhteistyössä. Näinä kolmena vuotena, jona oppiaineella on ollut oma opettaja, on saatu myös pari lupaavaa väitöskirjan tekijää oppiaineeseen. Aiemmin oppiaineessa väitelleistä esimerkiksi Salla Silvola (ent. Lötjönen) jonka vastaväittäjänä toimin ja joka palkittiin vuoden väittelijän tunnustuksella on perheoikeuden päälainvalmistelija oikeusministeriössä. Nyt ollaan sen kysymyksen edessä, vastataanko muuttuvan yhteiskunnan haasteisiin ja satsataan resursseja oppiaineeseen, jonka merkitys tulee vastaisuudessa kasvamaan entisestään. Opiskelijat voivat tämän aineen puitteissa tehdä jo graduvaiheessa oikeaa tutkimusta, sillä uusia tutkimuskysymyksiä ilmenee koko ajan. Lainsäädäntö ei pysy tieteen kehityksessä mukana. Helsingin oikeustieteellinen tiedekunta voisi nyt näyttää olevansa edelläkävijä Suomessa. Liisa Nieminen OTT, VTM, valtiosääntöoikeuden dosentti, lääkintä- ja bio-oikeuden yliopistonlehtori INTER VIVOS 15
16 Rinnerikollisten Alppimatka 2015 Sirkusta yötä päivää Teksti Pauliina Isokangas Kuvat RR klo 8:59. Päivitän Neiti aika -sivua ja pidätän hengitystäni. Kello lyö 9:00, painan sähköpostin lähetä -nappulaa ja toivon sydämeni pohjasta, että ilmoittautumiseni meni läpi. En saa mielestäni jylhiä vuorimaisemia ja valkoista, pehmeää puuteria koko loppupäivänä. Odotan varmistusviestiä yhtä innokkaana kuin oikiksen hyväksymiskirjettä aikanaan, ja lopulta sähköpostini kilahtaa: olet päässyt mukaan matkalle! Rinnerikollisten Alppimatka 2015 täyttyi ennätyksellisen nopeassa ajassa. Kaikki matkalle alun perin varatut paikat menivät ensimmäisen kymmenen sekunnin aikana. Onneksi myös varasijoille jääneet saatiin loppujen lopuksi matkalle mukaan, kiitos matkavastaavamme Max Malisen neuvottelutaitojen. Ryhmämme lopulliseksi kooksi varmistui 54, ja lisäksi viikon mittaan seuraan liittyi muutama tervetullut kuokkavieras. Tänä vuonna Alpit houkuttelivat hoteisiinsa myös ilahduttavan suuren määrän phukseja, joita oli lähes puolet koko porukasta. Loputtoman pitkältä tuntunut odotus palkittiin 10. tammikuuta, kun rinneretkulit suuntasivat kohti Helsinki-Vantaata. Uudet RR-pipot olivat saapuneet juuri ajoissa matkaa varten, ja sankan ihmismassan seasta erottikin vaivatta tupsupäiset matkallelähtijät. Tunnelma oli käsinkosketeltavan jännittynyt ja ilmassa oli muutakin kuin lauantaiaamun kohmeutta: ALJÄ! 16 INTER VIVOS
17 Vihdoin perillä Matkamme suuntautui Salzburgin lentokentältä Morganin saattelemana alppikohde Saalbachiin. Puolitoistatuntisen bussimatkan aikana tutustuimme STS:n oppaaseemme Saraan, tuttavallisemmin Sartsaan. Hauskana yksityiskohtana saimme selville, että Sartsa on tänä vuonna hakemassa Helsingin oikikseen, ja toivotimme hänet erittäin lämpimästi tervetulleeksi RR:n ständille punssikahveilla. Saalbachin kylä sijaitsee noin 90 kilometrin päässä Salzburgista ja on vain hieman yli kilometrin korkeudessa merenpinnasta. Korkein huippukaan ei nouse kovin paljon pilviä ylemmäksi, sillä sekin jää metriin. Saimme kuitenkin onneksemme kuulla jo menomatkalla, että lumitilanne oli tuolla viikolla Saalbachissa koko Itävallan paras. Ei siis syytä huoleen! Vai mitenköhän se menikään. Allekirjoittanut muistaa elävästi rinteen nro 61, jonne lähdimme metsästämään sitä kuuluisaa pyydaa. Rinne ei kuitenkaan tarjonnut etsijöille haluamaansa, sen sijaan saimme testata toista suosittua alppilajia nimittäin patikointia monot jalassa ja sukset olalla. Kun nurmi puski esiin alimmilla rinteillä, oli huipulla oikkarin hyvä olla: aurinko paistoi pilvettömältä taivaalta, pakkasta oli juuri optimaaliset pari astetta ja aurinkotuolit kutsuivat ohilaskijaa syleilyynsä. Koko viikon aikana aurinko pysyi piilossa vain muutamana päivänä, jolloin puolestaan tuprutti taivaan täydeltä ihanaa lunta. Erään ala-aseman lämpömittari näytti iltapäiväauringossa jopa 17 astetta! Sään ollessa kohdillaan myös rinteet olivat hyvässä kunnossa. Saalbachilla on tarjota 200 kilometrin edestä laskettavaa. Skicircuksena tunnettu reitti yhdistää kaikki kolme laskualuetta (Saalbach, Hinterglemm, Leogang) toisiinsa. Kilometrejä tälle kierrokselle tulee noin 40 ja sen voi helposti kiertää yhden laskupäivän aikana. Tänä vuonna suurin osa matkalla mukana olleista laski suksilla, ja muutamalta lautailijalta saikin kuulla, ettei kohde ollut aivan ideaali laudalle. Rinteessä pysytteleville suksipelleille puolestaan kohde ja säät olivat mitä mainioimmat. Rinteitä löytyi laidasta laitaan: tasatyöntöjä vaativista siirtymistä aina maailman-cup-mustiin. Viimeksi mainitut olivat myös erään joukon johtajan mielestä oiva tapa aloittaa hieman kankea aamu edellisen illan pub crawlin jälkeen. Elämää rinteen ulkopuolella Kuten jo todettu, laskujen puolesta Saalbachilla oli tarjota melko hyvät puitteet, mutta miten oli after skin laita? Vuoden reissulaiseksikin kruunattu Sebastian Vuoritsalo osasi vastata kysymykseen: Muistan yhden after-skin, kun laskettiin taas hinterhunteriin. Se oli ainoa päivä kun saatiin pöytä ja oltiin siellä sitten ihan päätyyn asti. Meno yltyi jossain vaiheessa niin railakkaaksi, että muista pöydistä asti tultiin ihmettelemään. Ja kun ei saatu bändiä enää vetämään viidettä kertaa encorea, aloimme laulamaan itse samoja biisejä. Ja kun ei saatu bändiä enää vetämään viidettä kertaa encorea, aloimme laulamaan itse samoja biisejä. Sama lederhosen-bändi oli ilmeisesti soittanut siellä jo 35 vuotta. Soittolistalla oli perinteisiä Itävaltalaisia after-skibiisejä ja NRJ:n top 10 -listan hittejä järkyttävällä saksalaisella aksentilla. Meininki oli siis taattu! Legendan mukaan koko käsite after ski on saanut alkunsa Saalbachin Hinterhagalmista eli hinterhunterista. Monohumppa tässä alppimajassa oli täydellinen päätös rankalle laskupäivälle, joka tosin ei päättynyt vielä muutaman glühweinin jälkeen: ainoa tie takaisin kylään oli rinne, jonka yläpäässä ravintola sijaitsi. Kerran jos toisenkin näki retkujen auraavan tätä rinteenpätkää alas hieman epävarman oloisina omista laskutaidoistaan. Vuoritsalo suostui paljastamaan myös, miten ansaitaan Vuoden reissulainen -titteli: Joka päivä olin ysin maissa rinteessä ja laskin täysillä koko päivän, sen jälkeen nautittiin after-skistä ja yöelämästä. Aamuisin oli aina sellainen fiilis, että tänään ei kyllä vedetä päätyyn asti, mutta kun monot sai jalkaan, ei mitään oloja edes ollut. Jotain siinä alppi-ilmassa on. Reissun rankkuus tuntui oikeastaan vasta seuraavalla viikolla Suomessa. No, kannattiko lähteä? Ehdottomasti, en olisi jättänyt väliin mistään hin- INTER VIVOS 17
18 nasta! Loistava reissu. Omaa kämppistänikään en tuntenut ennen matkaa, mutta hyvin se toimi. Parisängyssä molemmat pysyttelivät kiltisti omilla puolillaan. Ensi vuonna uudestaan! Auf wiedersehen, Alpit! Saalbach piti rinneretkuleista hyvää huolta viikon ajan. Monet uudet matkalaiset ja vanhatkin jo toistamiseen jättivät sydämensä Alpeille. Viimeiset hetket vuorten ympäröimänä olivat haikeita, ja lentokentän suksirahtijonossa keskusteltiin useaan otteeseen Alpeille jäämisestä. Mutta kuten äiti on pienestä pitäen opettanut: Jos ei koskaan lähde, ei voi tulla takaisin. Niinpä hyvästelimme Alpit haikeudesta huolimatta hymyssä suin ja jäimme palavalla innolla odottamaan ensi vuoden alppimatkaa. Kun monot sai jalkaan, ei mitään oloja edes ollut. Jotain siinä alppi-ilmassa on. Sebastian Vuoritsalo Vuoden reissulainen 18 INTER VIVOS
19 Digitaalinen Kauppalehti on nyt uudistunut. OSUVAMPI. Kaikki uutiset on teemoitettu Asiasanoin. Valitse kiinnostavimmat: silmäile tai syvenny aiheeseen. NOPEAMPI. KL Nyt. Uusimmat uutiset ja pörssikatsaukset aamusta iltaan. ENEMMÄN. Koko Kauppalehti on nyt yhdessä osoitteessa kauppalehti.fi. Mukana päivän lehden ja Option sisällöt. Tutustu nyt uudistuneeseen Kauppalehteen osoitteessa kauppalehti.fi Haluatko lisäksi päätoimittajan päivän uutispoiminnat ja pörssikatsauksen suoraan meiliisi? Tilaa maksuton Kauppalehti Uutiskirje osoitteesta uutiskirje.kauppalehti.fi
20 Vähemmän tunnetut valiokuntavirat Koonnut Lauri Linna Jäsenetuvastaava Niko Puranen, YSV 1) Virkaani kuuluu yhteydenpito nykyisiin ja tuleviin jäsenetukumppaneihin. Lisäksi vastaan jäsenetujen edelleenmarkkinoinnista pykälisteille sekä tietysti siitä, että luvatut edut toteutuvat. Otan vastaan mielelläni myös uusia jäsenetutoiveita, ja erityisesti jos jollakin on hyviä suhteita, niin tiedota niistä minulle. 2) Se on aika paljon itsestään kiinni, mutta mitä enemmän ehtisi, sitä enemmän etuja tulisi. Suhteellisesti aikaa menee kuitenkin vähän verrattuna moniin muihin virkoihin. 3) Vuosi on lähtenyt käyntiin vanhojen jäsenetujen uusimisella. Myyntipuhetta olen myös hionut kuntoon, että pystyy erottumaan muista alennuksien ruinaajista. 4) Haasteena on saada niin hyviä etuja, että niitä halutaan oikeasti käyttää. 5) Yrityssuhdevaliokunta on hyvin rahanhimoinen. 6) Ei ehkä virkaa paljoakaan tarvitse kehittää, mutta jäsenetuja pitää parantaa. 7) Hyvät IV:n lukijat: tinkikää, vaikka jäsenetua ei olisi! Hyvillä perusteilla voi alennetusta hinnastakin vielä tinkiä lisää. Vähintäänkin kaupanpäällistä kannattaa ehdottaa. Opetuksenkehittämisvastaava Iris Pitkänen, OVK 1) Opetuksenkehittämisvastaavaa voisi nimittää opintovaliokunnan toimihenkilöksi. Tiettyjä, määrättyjä tehtäviä opetuksenkehittämisvastaavalla ei ole, vaan tehtävät voivat vaihdella paljonkin sen mukaan, mikä milläkin hetkellä on ajankohtaisena kehittämiskohteena opintoasioissa ja mitkä ovat toisaalta opetuksenkehittämisvastaavan omia kiinnostuksen kohteita. Viran nimike on hieman harhaanjohtava siinä mielessä, että tarkoituksenani ei ole pääasiallisesti kehittää kenenkään yksittäisen luennoitsijan opetusta, vaan ylipäätään pyrkiä vaikuttamaan tiedekunnan suuntaan siten, että opinnot oikiksessa olisivat meille opiskelijoille mahdollisimman mielekkäitä ja niiden suorittaminen sujuvaa. 2) Olen mukana tiedekunnan opintoasiaintoimikunnassa ja OTM-tutkinnonuudistuksen ohjausryhmässä, ja näiden kokouksissa saa istua kerran pari kuussa. Lisäksi olen tässä alkuvuodesta käynyt muutaman oppiaineen suunnittelukokouksessa. Kokouksiin valmistautumiseen ja asioihin perehtymiseen voi toki käyttää aikaa niin paljon kuin vain innostusta riittää. Lisäksi opintovaliokunnan kokouksia on noin kerran kuussa, ja valiokuntalaisena osallistun myös valiokunnan tapahtumien järjestelyyn, joita on muutama vuoden aikana. 3) Vuosi on lähtenyt käyntiin muutamalla kokouksella tiedekunnan henkilökunnan kanssa. Opintoasiaintoimikunnan kokouksessa potkaistiin ensi lukuvuoden opetussuunnitelmien käsittely käyntiin. 4) Luulisin, että haasteet ovat pitkälti samoja kuin aikaisempinakin vuosina: esimerkiksi se, että samojen moduulien sisällä olevat oppiaineet saataisiin tekemään 20 INTER VIVOS
21 Pykälässä on monta valiokuntaa ja niissä monta virkaa. Joistakin puhutaan usein, jopa jokaisessa IV:n numerossa. Osasta taas ei paljoa hiiskuta, vaikka tehty työ olisi tärkeää. Jotta tuntemattomammat valiokuntavirat saisivat näkyvyyttä, Inter Vivos päätti kysyä eräiltä virkailijoilta, miten menee ja mitä heidän tehtäviinsä kuuluu. Kysymykset 1) Mitä tehtäviä virkaasi kuuluu? 2) Paljon sen hoitaminen vie aikaa? 3) Miten vuosi on lähtenyt käyntiin? 4) Haasteet tulevalle vuodelle? 5) Millainen tunnelma valiokunnasta on? 6) Miten virkaasi voisi kehittää? 7) Terveisiä IV:n lukijoille. Ympäristövastaava Anni Eerola, YVK 1) Vastuullani on Pykälän ympäristöasioista huolehtiminen. Pidän siis huolen mm. siitä, että jätteiden kierrätys ja lajittelu sujuvat. Lisäksi yritän tuoda Pykälää koskeviin uudistuksiin ripauksen ympäristöystävällisyyttä! Uuden ympäristöohjelman tekeminen on myös minun vastuullani. 2) Mikäli haluaisin vahtia, että kaikki lajittelisivat Pykälässä sääntöjen mukaisesti, minun täytyisi asua siellä. Oma sauna olisi kieltämättä kiva, mutta uskon, että hallitus puuttuisi asiaan. 3) Vuosi on lähtenyt käyntiin nihkeästi (ja kosteasti), mutta silti toiveikkaissa tunnelmissa. Osa viime vuoden uudistuksista on haihtunut savuna ilmaan, eikä ympäristöohjelmaakaan ole tehty sitten vuoden Tuntuu, että jokainen ympäristövastaava aloittaa nollasta, eikä kehitystä tapahdu. 4) Ympäristöasioiden hoitaminen Pykälässä on yhtä vaikeaa kuin dinosaurusten henkiin herättäminen. 5) Erittäin hyvä! Lupaan, että vuoden kuluttua YVK on ympäristötietoisin valiokunta koko Suomessa. 6) Mielestäni minulla on Pykälässä suhteellisen vapaat kädet, mutta isäntien, emäntien ja toimihenkilöiden virkaa voisi kehittää pakollisella ympäristöoppitunnilla. Varautukaa! 7) Rakastakaa luontoa ja toisianne! Henri Rousi yhteistyötä keskenään, ja että opintojaksot sijoittuisivat tasaisesti ja järkevästi ympäri lukuvuoden ilman päällekkäisyyksiä. Sekä tietysti toimiva ja selkeä opinto-opas, jonka suhteen viime vuodesta onkin tiedekunnassa varmasti otettu opiksi. 5) OVK:ssa on erityislaatuista se, että jokainen pykälisti on sen jäsen, joten sen toimintaan voi jokainen osallistua. Tavallaan porukka ei ehkä muodostu helposti yhtä tiiviiksi kuin esimerkiksi YVK:ssa tai UAV:ssa, mutta toisaalta on kiva, että uusia naamoja ilmestyy kokouksiin tuomaan ehkä uusia ajatuksiakin valiokunnan toimintaan. 6) Kuten sanottu, virkani ei muodostu mistään määrätyistä tehtävistä, tämän vuoksi aika vaikea keksiä mitään tiettyä asiaa, mitä virassa voisi kehittää. 7) Tsemppiä kevääseen, ja muistakaahan kaiken pänttäämisen keskellä myös rentoutua ja antaa palautetta opinnoista! WebOodin kautta, suoraan proffille tai miten vain. Myös Oikkarit Portsussa -ryhmässä tai OVK:n kokouksessa voi avautua, tai sitten voi lähettää viestiä Astalle tai minulle. Me haluamme puhua teidän kaikkien puolesta tiedekunnassa. INTER VIVOS 21